ЧАСОСЛОВЪ ЭѲІОПСКОЙ ЦЕРКВИ. 
53 
находящая на мя, и сподоби мя во вся дни живота моего понести крестъ 
страстей Сына Твоего Единороднаго, Господа и Бога и Спаса нашего Іисуса 
Христа. Спаси мя, Господи, и избави душу мою благословеніемъ Твоимъ 
святымъ и возврати вся плѣненія души моя и тѣла моего милостію Твоею 
и Святаго Духа. И да будетъ мнѣ милость Твоея во всякое время, да улучу 
милость предъ Тобою въ преславный день суда страшнаго, предъ престо- 
ломъ возлюбленнаго Сына Твоего, съ Нимъже подобаетъ слава и честь и 
поклоненіе Тебѣ и Ему и Святому Духу, нынѣ и присно, всегда и во вѣки 
вѣковъ. Аминь. 
О Господи Вседержителю, Отче Мессіи, даждь ми плоть нескверную 
и сердце чисто, и помышленіе трезвенно и вѣдѣніе негиблющее и всели 
въ мя Духа Твоего Святаго, да о Немъ стяжу правду и благоволеніе у 
Мессіи Твоего, съ Нимъ же Тебѣ и со Святымъ Духомъ слава и честь во 
вѣки вѣковъ. Аминь. 
и глаголи: Ия;е на всякое время . . . Господи помилуй. 11 молитв и 
благословенія. 
